ที่ จ.สุโขทัย นายวราเทพ รัตนากร รมช.คลังได้ไปที่ ต.ทับผึ้ง อ.ศรีสำโรง เยี่ยมปลอบขวัญนายมารุต นิลจันทร์ ที่นางกาญจนาภรรยาและ ด.ช.กรรชัยลูกเสียชีวิตจากการติดเชื้อ และได้มอบเช็คเงินสดของนายกรัฐมนตรี จำนวน 1 แสนบาทให้ ญาติของผู้ตายได้ทวงถามเงินชดเชยการเสียชีวิต 1 ล้านบาทที่มีข่าวว่ารัฐบาลจะให้ นายวราเทพได้ตอบว่ารัฐบาลไม่เคยสัญญา แต่เป็นนายแพทย์อนันต์ ศิริมงคลเกษม นายกสมาคมผู้ผลิตไก่เพื่อส่งออกเป็นผู้ให้สัมภาษณ์ก่อนหน้านี้ว่า ถ้าได้รับการพิสูจน์จากแพทย์ว่ากินไก่ตายแล้วเสียชีวิตจากโรคติดต่อ จะจ่ายให้ 1 ล้าน